Cultura llanza per primer vegada na llexislatura una convocatoria d’ayudes pa sofitar la creación lliteraria
#000005
La Conseyería de Cultura, Política Llingüística y Turismu llanzó la primer convocatoria d’ayudes pa sofitar la creación lliteraria d’autores asturianos que fai’l Gobiernu d’Asturies dende va más d’una década. La convocatoria, espublizada güei nel BOPA, establez dos llinies estremaes de financiamientu: la primera, pa profesionales autónomos que se dediquen al ámbitu cultural, y la segunda pa persones que’l so exerciciu llaboral nun tea venceyáu a la cultura.
#000006
L’oxetivu ye sofitar la creación lliteraria d’obres orixinales ya inédites, col fin de sofitar la vocación artística de tolos ciudadanos y el desenvolvimientu plenu de les sos capacidaes. Les obres qu’alleguen van poder tar escrites en cualesquier de les llingües d’Asturies, n’asturianu o eonaviegu, y en castellán.
#000008
Narrativa (novela, novela curtia y llibru de relatos): un mínimu de 30.000 palabres.
Poesía: un mínimu de 500 versos.
Cómic y novela gráfica: mínimu 40 páxines.
Ensayu, sobro una tema propia del campu de les humanidaes: mínimu 30.000 palabres.
Lliteratura xuvenil: mínimu de 20.000 palabres.
#000010